Source: http://www.ucps.sk/zmeny_zakonnika_prace_z_pohladu_materskej_rodicovksej_dovolenky
Timestamp: 2020-07-05 23:03:26+00:00

Document:
UčPS - Zmeny Zákonníka práce z pohľadu materskej resp. rodičovskej dovolenky
Zmeny Zákonníka práce z pohľadu materskej resp. rodičovskej dovolenky NEPREČÍTANÉ
09.02.2011, Spracoval: JUDr. Peter Bellás
POJMY: rodičovský,	materský,	dovolenka,	zamestnanec,	zamestnávateľ,	práca,	pracovná zmluva
Zmeny v Zákonníku práce, ktorý nadobudne účinnosť 1.4.2011 boli vykonané z dôvodu záujmu Slovenskej republiky vyhovieť požiadavke Európskej komisie tak, aby boli v súlade so smernicou 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky do vnútroštátneho práva v znení smernice 2002/73/ES (od 15. augusta 2009 smernica Európskeho parlamentu a Rady 2006/54/ES) a jednak z dôvodu povinnosti Slovenskej republiky transponovať smernicu Rady 2010/18/EÚ z 8. marca 2010, ktorou sa vykonáva revidovaná dohoda o rodičovskej dovolenke uzavretá medzi BUSINESSEUROPE, UEAPME, CEEP a ETUC a zrušuje smernica 96/34/ES do 8. marca 2012.
V súlade s novelizovaným ustanovením § 157 ods. 1 Zákonníka práce „ak sa zamestnankyňa vráti do práce po skončení materskej dovolenky alebo ak sa zamestnanec vráti do práce po skončení rodičovskej dovolenky podľa § 166 ods. 1 , zamestnávateľ je povinný zaradiť ich na pôvodnú prácu a pracovisko. Ak zaradenie na pôvodnú prácu a pracovisko nie je možné z dôvodu, že táto práca sa nevykonáva alebo pracovisko je zrušené, zamestnávateľ je povinný zaradiť ich na inú prácu zodpovedajúcu pracovnej zmluve. Zamestnávateľ je povinný zaradiť zamestnankyňu a zamestnanca za podmienok, ktoré pre nich nebudú menej priaznivé ako podmienky, ktoré mali v čase, keď nastúpili na materskú dovolenku alebo rodičovskú dovolenku podľa § 166 ods. 1, a zamestnankyňa a zamestnanec majú právo na prospech z každého zlepšenia pracovných podmienok, na ktoré by mali právo, ak by nenastúpili na materskú dovolenku alebo rodičovskú dovolenku podľa § 166 ods. 1.“
Podľa § 157 ods. 2 Zákonníka práce „ak sa zamestnankyňa alebo zamestnanec vráti do práce po skončení rodičovskej dovolenky podľa § 166 ods. 2, zamestnávateľ je povinný zaradiť ich na pôvodnú prácu a pracovisko. Ak zaradenie na pôvodnú prácu a pracovisko nie je možné z dôvodu, že táto práca sa nevykonáva alebo pracovisko je zrušené, zamestnávateľ je povinný zaradiť ich na inú prácu zodpovedajúcu pracovnej zmluve. Zamestnankyňa a zamestnanec majú právo po skončení rodičovskej dovolenky podľa § 166 ods. 2 na zachovanie všetkých práv, ktoré mali alebo ktoré im vznikali v čase nástupu na túto rodičovskú dovolenku v pôvodnom rozsahu; tieto práva sa uplatnia vrátane zmien, ktoré vyplývajú z právnych predpisov, kolektívnej zmluvy alebo z obvyklých postupov u zamestnávateľa.“
Ak sa zamestnanec vráti do práce po skončení výkonu verejnej funkcie alebo činnosti pre odborovú organizáciu, po školení, po skončení mimoriadnej služby alebo alternatívnej služby alebo ak sa zamestnanec vráti do práce po skončení dočasnej pracovnej neschopnosti alebo karantény (karanténneho opatrenia), zamestnávateľ je povinný zaradiť ho na pôvodnú prácu a pracovisko. Ak zaradenie na pôvodnú prácu a pracovisko nie je možné z dôvodu, že táto práca sa nevykonáva alebo pracovisko je zrušené, zamestnávateľ je povinný zaradiť ho na inú prácu zodpovedajúcu pracovnej zmluve.“
7. Právne predpisy SR, ČR

References: § 157
 § 166
 § 166
 § 166
 § 157
 § 166
 § 166